CELEX: C2007/155/40
Language: bg
Date: 2007-07-07 00:00:00
Title: Дело T-500/04: Решение на Първоинстанционния съд от 22 май 2007 г. — Комисия/IIC ( Арбитражна клауза — Компетентност на Първоинстанционния съд — Връщане на авансовата сума, платена от Общността за проекти, финансирани в областта на трансевропейските телекомуникационни мрежи — Погасяване по давност — Дължимост на твърдяните разходи )

7.7.2007   
            
            
               BG
            
            
               Официален вестник на Европейския съюз
            
            
               C 155/21
            
         Решение на Първоинстанционния съд от 22 май 2007 г. — Комисия/IIC
   (Дело T-500/04) (1)
   
   („Арбитражна клауза - Компетентност на Първоинстанционния съд - Връщане на авансовата сума, платена от Общността за проекти, финансирани в областта на трансевропейските телекомуникационни мрежи - Погасяване по давност - Дължимост на твърдяните разходи“)
   (2007/C 155/40)
   Език на производството: немски
   Страни
   
      Ищец: Комисия на Европейските общности (представители: G. Braun, W. Wils и N. Knittlmayer)
   
      Ответник: IIC Informations-Industrie Consulting GmbH (Königswinter, Германия) (представители: E. Rott и J. Wolff, avocats)
   Предмет
   Искане по член 238 ЕО за осъждане на ответника да върне част от авансовата сума, платена от Общността в изпълнение на два договора за финансиране в рамките на културни програми.
   Диспозитив
   
               1)
            
            
               IIC Informations-Industrie Consulting GmbH се осъжда да заплати на Общността сумата от 179 337 еуро главница, както и мораторни лихви в размер на 4 % годишно, считано от 1 ноември 1998 г. до пълното изплащане на дължимите суми.
            
         
               2)
            
            
               Искът се отхвърля в останалата му част.
            
         
               3)
            
            
               Искането на IIC Informations-Industrie Consulting GmbH да й бъде предоставена защита срещу принудително изпълнение на настоящото решение се отхвърля.
            
         
               4)
            
            
               IIC Informations-Industrie Consulting GmbH се осъжда да заплати съдебните разноски.
            
         
      (1)  ОВ C 82, 2.4.2005 г.